Demy de Zeeuw

Demy Patrick René de Zeeuw (* 26. máj 1983, Apeldoorn, Holandsko) je holandský futbalový záložník, ktorý naposledy pôsobil v klube NAC Breda. Za Holandsko nastúpil v 27 zápasoch a bol súčasťou tímu, ktorý v roku 2010 dosiahol 2. miesto na Majstrovstvách sveta vo futbale v Juhoafrickej republike.

Klubová kariéra
Začiatky
Demy začal s futbalom v rodnom Apeldoorne. Jeho prvým tímom bol WSV Apeldoorn, v ktorom hrával za mládežnícky tím, pokým sa v roku 1995 nepresunul do akadémie AGOVV Apeldoornu.

Go Ahead Eagles
Profesionálny kontrakt podpísal s Go Ahead Eagles v roku 2001. Spočiatku nastupoval sporadicky, ale v sezóne 2004/2005 už bol dôležitým členom tímu. Za klub odohral 65 zápasov a strelil 7 gólov. 

AZ
Jeho hra zaujala trénera Louisa van Gaala, vtedajšieho trénera AZ, ktorý ho odkúpil v roku 2005 za 100 000 €. De Zeeuw podpísal 4-ročný kontrakt. Svoj debut si odbil v zápase so Spartou Rotterdam 12. augusta 2005."AZ-revelatie Demy de Zeeuw verbaast zichzelf" . fcupdate.nl V prvej sezóne odohral 26 zápasov a svojimi výkonmi si zaslúžil predĺženie kontraktu do leta 2010."AZ en De Zeeuw langer door". voetbalzone.nl V nasledujúcej sezóne ho Marco van Basten, tréner Holandska, pozval do reprezentácie. V máji 2007 bol jeho kontrakt opäť predĺžený a to o jeden rok."AZ verlengt contract De Zeeuw opnieuw". voetbalzone.nl Už počas pôsobenia v AZ bol spájaný s prestupom do Ajaxu Amsterdamu."De Zeeuw ontkracht geruchten rondom vertrek". voetbalzone.nl Koncom letného prestupového obdobia 2008 bol dokonca blízko presunu do Hamburgru SV, avšak prestup stroskotal na nedostatku času na registráciu hráča v Nemeckej futbalovej asociácií."HSV kwam net te laat voor De Zeeuw". voetbalzone.nl Na jar 2009 mu bolo opäť ponúknuté predĺženie kontraktu, ale on ponuku odignoroval."De Zeeuw legt aanbieding AZ naast zich neer". voetbalzone.nl De Zeeuw chcel za každú cenu prestúpiť."AZ belooft De Zeeuw mee te werken aan transfer". voetbalzone.nl Sezónu 2008/2009 ukončil AZ výhrou trofeje Eredivisie po dlhých 28 rokoch.

Ajax
De Zeeuw prestúpil do Ajaxu 24. júla 2009 za údajných 6 miliónov €. Podpísal 4-ročný kontrakt."De Zeeuw gaat van AZ naar Ajax". voetbalzone.nl V drese Ajaxu debutoval 2. augusta 2009 v zápase proti FC Groningen. V októbrovom zápase proti jeho bývalému tímu, AZ Alkmaar, ho fanúšikovia súpera vypískali a dokonca slovne napadli, keď ho nazvali „židom“ (, ). Napriek tomu, že chcel de Zeeuw v zápase pokračovať, rozhodca Bas Nijhuis zápas prerušil."De Zeeuw: "Mijn moeder heeft die ziekte en dat weten ze"". goal.com

V sezóne 2010/2011 pokračoval v dobrých výkonoch a gólovo sa dokázal presadiť aj v Lige Majstrov proti Auxerre a AC Miláno. Koncom prestupového obdobia v januári 2011 sa oňho zaujímal turecký Fenerbahçe, ale Ajax ponuku na prestup odmietol."Ajax laat De Zeeuw niet naar Fenerbahçe verkassen". vi.nl Vo finále KNVB Cupu strelil otvárací gól, avšak Ajax nakoniec podľahol Twente 3-2. Ajax ukončil sezónu na 1. mieste v Eredivisie.

Spartak Moskva
6. júla 2011 prestúpil de Zeeuw do Spartaku Moskva za odhadovanú cenu 7 miliónov €."Spartak maakt miljoenenovergang van De Zeeuw officieel". voetbalzone.nl Debutoval 7. augusta pri výhre 4-2 nad Terekom Groznyj. Jeho pôsobenie v Moskve sprevádzali zranenia, ktoré ho vyradili zo základnej zostavy. Kvôli neuspokojivým výsledkom bol terčom kritiky zo strany fanúšikov."Ook De Zeeuw mikpunt van kritiek bij Spartak Moskou". vi.nl 

V januári 2013 ho klub uvoľnil na hosťovanie do Anderlechtu. Tréner Valeri Karpin ho popísal ako „najhorší prestup za posledné roky“."Карпин: де Зеув — самый неудачный трансфер за последние годы". championat.com

Anderlecht (hosťovanie)
De Zeeuw prišiel na hosťovanie do Anderlechtu do konca sezóny 2012/2013."Anderlecht huurt Demy de Zeeuw van Spartak" . sporza.be Prvý zápas odohral vo februári proti Charleroi pri výhre 2-0. Anderlecht ukončil sezónu výhrou Jupiler League. Napriek tomu, že s ním Spartak rátal do budúcej sezóny Ruskej Premier Ligy, on sa odmietol vrátiť späť do Moskvy."Де Зеув не хочет оставаться в "Спартаке" на следующий сезон". championat.com Anderlecht obnovil hosťovanie s platnosťou do konca sezóny 2013/2014."RSCA and Spartak close to deal about De Zeeuw". anderlecht-online.be Jeho výkony však neboli dostatočne uspokojivé, začo bol trénerom Johnom van den Bromom kritizovaný pred médiami."Van den Brom boos op De Zeeuw". goal.com V Anderlechte odohral celkovo 26 zápasov. 

Demymu po sezóne skončil kontrakt v Spartaku a tak sa v lete 2014 stal voľným hráčom."Transfervrije De Zeeuw verlaat Anderlecht". vi.nl

NAC Breda
Vo februári 2015 podpísal amatérsku zmluvu s NAC Bredou do konca sezóny."De Zeeuw op amateurbasis naar NAC". nos.nl Kvôli reguláciám KNVB musel byť tento kontrakt zmenený na profesionálny."De Zeeuw niet als amateur naar NAC Breda". vi.nl

Medzinárodná kariéra
V roku 2006 vyhral s tímom Holandska Majstrovstvá Európy do 21 rokov. 

S reprezentáciou Holandska sa zúčastnil Majstrovstiev Európy 2008, kedy skončili v štvrťfinále, a Majstrovstiev sveta 2010, kedy obsadili 2. miesto.

Po roku 2010 sa mu už nepodarilo zaslúžiť si pozvánku do reprezentácie. De Zeeuw to odôvodnil častými zraneniami a nedostatkom herného priestoru v Spartaku Moskva."Demy De Zeeuw: I miss playing for Netherlands". goal.com

Osobný život
Demyho partnerkou je Danielle Slofová,"Danielle Slof, de vriendin van Demy de Zeeuw". spelersvrouw.nl ktorá mu v roku 2013 porodila dcéru."Де Зеув стал отцом". championat.com

Magazín Esquire ho v roku 2011 označil ako najmódnejšieho futbalistu Holandska."Де Зеув признан самым модным футболистом Голландии 2011 года". championat.com Počas pôsobenia v Spartaku sa začal učiť rusky."Де Зеув: начинаю учить русский язык". championat.com

Spolu s futbalistami Gregorym van der Wielom a Eljerom Eliom založil v roku 2013 módnu značku BALR."BIJ DEMY DE ZEEUW WINT DE MODE HET LANGZAAM VAN HET VOETBAL". hpdetijd.nl

Trofeje
Klubové
AZ
 Eredivisie: 2008/2009

Ajax
 Eredivisie: 2010/2011
 KNVB Cup: 2009/2010

RSC Anderlecht
 Jupiler League: 2012/2013, 2013/2014
 Belgický Superpohár: 2013

Medzinárodné
 Majstrovstvá Európy do 21 rokov: 2006

Referencie

Externé odkazy
 Profil na FIFA.com
 BALR

Kategória:Osobnosti z Apeldoornu
Kategória:Holandskí futbalisti
Kategória:Hráči Go Ahead Eagles
Kategória:Hráči AZ Alkmaar
Kategória:Hráči Ajax Amsterdam
Kategória:Hráči FK Spartak Moskva
Kategória:Hráči RSC Anderlecht
Kategória:Hráči NAC Breda
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010